Bundeszollvawoitung

Dé **Bundeszollvawoitung** is ois deitsche Zollbehörde Bestaundteil va uda Bundesfinaunzvawoitung. Sé is am 

Bundesfinaunzministerium untatstöht. Dé Bundeszollvawoitung umfåssd sowoih dé Voizugsdienste mid polizeiliche Befugnisse ois a dé fiskalische Vawoitung.

## Afgåm
Dé Zollvawoitung bzw. *da Zoll* håd foigende Afgåm:
* Zölle und vaschiedne Bundessteuern zum erhem,
* Gödfordarungen vaum Bund und bundesunmittlboare Körperschåftn zum voistreckn,
* dé Eihoitung vau Vabote und Bschränkungen im grenzübaschreitenden Woarenvakea zu übawåchn,
* dé Vahindarung und Vafoigung vau Schwoarzoarbeit und
* dé Prüfung vau da Eihoitung vau Tarif- und Mindestlöhne.

## Finaunzbehörde
Dé deitsche Bundeszollvawoitung stöht ois Teil vau da Bundesfinaunzvawoitung dé Einnauhmen vau Bundessteian sicha. Des umfåssd Vabrauchsteian wia Alkoholsteia, Alkopopsteia, Energiesteia, Kaffeesteia, Schaumweinsteia, Stromsteia, Tabaksteia und Zwischenerzeignissteia sowie Verkehrsteia wia Kråftfoarzeigsteua und Luftvakeasteia. Außadem is sé fia Einnauhmen vau da Europäischn Union vaauntwuatlich: 75 % ålla Zölle wean an dé EU åbgfiahd, 25 % vableim ois Aufwaundsentschädigung und gengan an Bund.
Gréßta Postn is dé Einfuhrumsåtzsteia (EUSt).

## Auftråg

### Voizugsbehörde

Zu dé Aufgåm vau dé Voizugsbereiche vau da Zollvawoitung ghean dé zollaumtliche Übawåchung vaum Woarenvakea üwan deitschn Teil vau da Zollgrénz vau da Europäischen Union (Grénzaufsicht), dé Übawåchung vau da Eihoitung vau Vabote und Bschränkungen im grénzübaschreitenden Woarenvakea, dé Übawochung vaum grenzüberschreitenden Vakea mid vabrauchsteiapflichtige Woaren, da Schutz vaum deitschn Festlaundsockel in Nord- und Ostsee (d.&nbsp;h. dé Übawochung vau unterseeischen Bergbau- und Schürfrechte) sowia dé Bekämpfung vau Schwoarzoarbeit und Gödwäsch. Dé Kontrolleinheit See büdt zaum mid aundare Behörden dé Küstenwåch vaum Bund. Dé Voizugsbereiche vau da Zollvawoitung oarbeiten in ün Bereichen eng mid da Polizei vau dé Länder und vaum Bund sowia aundare Behörden zaum. Sé san Stråfvafoigungsbehördn und wean á zua Terrorbekämpfung eigsetzt. Im Voizugsbereich san 2020 13.500 uniformierte Wåffnträger eigsetzt.

Am Voizugsbereich vau da Bundeszollvawoitung wean zuagordnet:
* dé Kontrolleinheiten (KEV, KEP, KEG, KES, KEFÜ, KEFR und aundare, jeweis am Såchgebiet&nbsp;C vau dé Hauptzollämta zuagordnet)
* dé Finaunzkontrolle Schwoazoarbeit (Såchgebiete&nbsp;E vau dé Hauptzollämta)
* as Zollkriminalamt (Direktion VIII vau da Generalzolldirektion) mid dé åcht untastöhtn Zollfauhndungsämta
* dé Zentrale Untastützungsgruppn Zoll (ZUZ, ois Spezialeinheit am Zollkriminalamt zuagordnet)
* dé Observationseinheit Zoll (OEZ, dé Zollfauhndungsämta zuagordnet)

A enge Zsaummenoarbeit mid aundare Behörden erfoigd insbsundane in da Küstenwåch vaum Bund und mittels foigenda gemeinsauma Ermittlungsgruppn:
* Gemeinsaume Ermittlungsgruppn Arbeit (GEA)
* Gemeinsaume Finaunzermittlungsgruppn (GFG)
* Gemeinsaume Ermittlungsgruppn Rauschgift (GER)
* Gemeinsaume Ermittlungsgruppn Zigaretten (GEZig)

### Voistreckungsbehörde

Dé Bundeszollvawoitung voistreckt öffentlich-rechtliche Gödforderungen vaum Bund und da bundesunmittelboaren juristischn Personen vaum öffentlichn Recht wia z.&nbsp;B. da Bundesagentur für Oarbeit, dé gesetzlichn Kraunkenkassn, da Berufsgenossnschåft und aundana. Dé ausfiahrenden Beaumtn sab Voiziehungsbeaumte und haum genauso wia Grichtsvoizieha as Recht, Såchn, Grundstück und Forderungen zum exekutian und späda ggfs. zum vawertn.

#### Auktionator

Es findn regelmäßig Auktionen bei de Hauptzollämta stått, wöche üba a Såchgebiet fia Voistreckung vafügn. Duat wean Gegnständ vasteigat, dé pfändt oda vau Behörden zua Vawertung bstimmt woan san. Es gibd a Internet-Auktionsportal, üba des emfois auf soiche Woaren geboten wean kau. Dé Möglichkeit da Vasteigerung wead á vau aundare Behördn gnutzt. Vau dé Vasteigerungen ausgnumma san beschlagnauhmte Woaren wia Zigaretten und aundare Tabakwoaren, Wåffn, Betäubungsmittel, Tiere und Pflaunzn.

### Voizugsbereiche vau da Bundeszollvawoitung
Dé Voizugsbereiche vau da Bundeszollvawoitung wean aufgrund ihra klassischen Filtafunktion und ihre polizeilichen Afgåm oftmois mid da Bundespolizei vawechslt oda dera gedaunklich zuagordnet (a aundasrum) und a stets in dé Richtung vau da Polizei gruckt.

Vü Voizugsbereiche vaum Zoll haum ähnliche Kompetenzen wia bestimmte Bereiche vau dé Polizeien vau dé Lända und vaum Bund, sé nehman a Vüzoih vau polizeiliche und strafvafoigende Voizugsafgåm woar. Beispüsweise kau ma dé Zoifahndung ois „Krüminalpolizei vaum Zoll“ bezeichnen. Dé fiskalischn Vawoitungsbereiche vau da Zollvawoitung, dé ois Einnahmevawoitung fungieren, kau ma ois „Finanzaumt vaum Bund“ vaanfåchend doarstöhn, wei´s dé Steiaeinnauhmen vaum Bund (Zölle und Vabrauchsteian) sichastöhn.

Zollbeaumte san formell-rechtlich ois Aungehörige vau da Bundesfinanzvawoitung Finanzbeaumte. Dé Voizugsbeaumten haum ålladings materiell-rechtlich bei da Vafoigung vau Steiastraftaten und Steiaordnungswidrigkeiten, sowia bei da Vafoigung vau Straftaten im Zsaummenhaung mid da Bekämpfung vau illegaler Bschäftigung (z.&nbsp;B. Betrug, illegaler Aufenthoit vau Auslända) an Status vau Polizeivoizugsbeaumtn. Zollbeaumte aus dé Voizugsbereiche (innahoib da Åbteilung Finanzkontrolle Schwoazoarbeit á dé Vawoitungsaungstöhten) san darüba hinaus Ermittlungspersonen vau da Staatsanwoitschåft. Bei sog. reine Steiastraftaten (z.&nbsp;B. Steiahinterziehung bei Zigarettenschmuggel) hod as Hauptzollaumt darüba hinaus dé Rechtsstellung da Staatsanwoitschåft. Nåch da Forderung vau da EU-Kommission vaum 28. Juli 2003, in Zoll in a *Woarenpolizei* umzustrukturieren, is regelmäßig seitens vau da eha zollfremden Gwerkschåft GdP zu Diskussionen kumma, ob dé Voizugsbereiche vaum Zoll in a *Bundesfinanzpolizei* umstrukturiert wean soin (siehe weida unt).

## Organisation

### Gliedarung vau da Bundeszollvawoitung bis 1. Jänner 2016
Bis zum 1. Jänner 2016 woar dé deitsche Zollvawoitung in dé foigenden drei Stufn organisiert:

* Obaste Vawoitungsstufn: Obaste Bundesbehörde woar as Bundesministerium der Finanzen (BMF). Innahoib vaum Bundesministerium der Finanzen woar dé Abteilung III fia olle fåchlichen, organisatorischen und personellen Aungelegenheiten vau da Zollvawoitung zuaständig.
* Mittlane Vawoitungsstufe: Bundesmittelbehörden woan dé fünf regional zuaständign Bundesfinanzdirektionen und as Zollkriminalaumt. Dé Bundesfinanzdirektionen haum dé Tätigkeit da nachgeordneten örtlichen Zollbehörden koordiniert und beaufsichtigt anaseits und woan aundaraseits bundesweit fia anzelne Fåchpakete zuaständig.
* Örtliche Vawoitungsstufn: Die örtlichen Behörden woan dé Hauptzollämter mid ihre Såchgebiete. Sé woan fia dé Durchführung da Zollaufgaben zuaständig. Dé Finanzkontrolle Schwoazoarbeit woar zum Beispü bei dé Hauptzollämtern aungsiedlt (Sachgebiet E fia die Prüfung und Ermittlung und bei dé Sachgebiete C fia dé Prävention).

#### Hierarchische Vawoitungsstruktur
Bundesministerium der Finanzen (BMF, Abteilung III)
* Zollkriminalaumt (ZKA)
** Zollfahndungsämta (ZFA)
* Generalzolldirektion (GZD)
** Hauptzollämta (HZA, Binnen- und Grenzzolldienst)
*** Zollämta (ZA, Binnenzolldienst/Grenzåbfertigungsdienst)
*** Såchgebiete
**** Såchgebiet A (Organisation, Personal, Haushoit und Zoihstöh)
**** Såchgebiet B (Zölle und Verbrauchsteuern, Abfertigung, Fåchaufsicht)
**** Såchgebiet C (Kontroieinheitn)
***** Kontrolleinheitn Vakeasweg (KEV)
***** Kontrolleinheitn Prävention Schwoazoarbeit (KEP, Prävention FKS)
***** Kontrolleinheitn Grenznaher Raum (KEG oder KE gnR)
***** Kontrolleinheitn See (KES, ehem. Wåssazoll)
***** Kontrolleinheit Flughåfn Übawochung (KEFÜ)
***** Kontrolleinheit Flughåfn Reisevakea (KEFR)
***** und aundare
**** Sachgebiete D (Prüfungsdienste)
**** Sachgebiete E (Finanzkontrolle Schwarzarbeit)
**** Sachgebiete F (Bußgeld- und Strafsachen)
**** Sachgebiete G (Vollstreckung)
*** Zollzoihstöhn (ZZ)
**** Nebenzollzoihstöhn (NZZ)
* Beschåffungsaumt vau da Bundeszollvawoitung (BABZV) mid da Zollkleiderkasse (ZKK)
* Bildungs- und Wissenschåftszentrum vau da Bundesfinanzvawoitung
** Dienstsitze Wissenschåft und Technik – ehemålige Zolltechnische Prüfungs- und Lehranstoitn (ZPLA)
** Dienstsitze Aus- und Fortbildung – ehemålige Zolllehranstoitn (ZLA)
** Zollhundeschuin
** Informations- und Wissensmanagement Zoll (IWM Zoll)
** Steiarungsuntastützung Zoll (Stütz Zoll)

### Gliedarung der Bundeszollvawoitung seit 1. Jänner 2016
Im Rauhmen da Organisationsreform da Bundeszollvawoitung is zum 1. Jänner 2016 dé Generalzolldirektion (GZD) ois neiche Bundesobabehörde eigricht woan. Im Zuge dessen san dé bisherigen fünf Bundesfinanzdirektionen aufglöst woan. Dé Generalzolldirektion vaeinigt Teile vau da bisherign Åbteilung III vaum Bundesfinanzministerium, dé Bundesfinanzdirektionen, as Zollkriminalamt und as Bildungs- und Wissenschaftszentrum der Bundesfinanzvawoitung untam Dåch ana zentral zuaständigen Behörde. Dåmit bsteht dé Zollvawoitung nuamehr nur no aus da Generalzolldirektion und da „operativen Ortsebene“ (Hauptzollämta und Zollfahndungsämta). Dé Generalzolldirektion hod ihren Hauptsitz in Bonn (Am Propsthof 78a) und bschäftigt bundesweit rund 7000 Mitoarbeiter.

#### Organisationsstruktur vau da Generalzolldirektion
Generalzolldirektion (GZD)
* Zentraldirektion I (Personal/Service-Center)
* Zentraldirektion II (Organisation/Haushoit/Informationstechnik)
* Direktion III (Allgemeines Steiarecht und Kontroin)
* Direktion IV (Vabrauchsteia-, Vakeasteiarecht und Prüfungsdienst)
* Direktion V (Ållgemeines Zollrecht)
* Direktion VI (Recht vaum grenzüberschreitendn Woarenvakea/Bsundas Zollrecht)
* Direktion VII (Finanzkontrolle Schwoazoarbeit)
* Direktion VIII (Zollkriminalaumt)
* Direktion IX (Bildungs- und Wissenschåftszentrum vau da Bundesfinanzvawoitung)
** Fåchbereich Finanzen da Hochschule vaum Bund (HS Bund)
** Lehrvawoitung
** Lehrservice
** Lehrbereich
** Wissenschåftliche Referate
** Technische Referate
** Zentråla Språchendienst
* Direktion X (Financial Intelligence Unit – FIU)
* Direktion XI Zentrålstöh fia Sanktionsduachsetzung (ZfS)

## Gwerkschåftn
Dé Interessen vau dé Bschäftigtn vau da Zollvawoitung wean durchn BDZ Deutsche Zoll- und Finanzgwerkschåft, dé Gwerkschåft da Polizei (GdP) und dé Vereinte Dienstleistungsgwerkschåft (Verdi) vatretn.

As Bundesfinanzministerium woid dé GdP erst ned aunerkennen. Da Hessische Vawoitungsgerichtshof hod mid rechtskräftiga Entscheidung vaum 22. Dezember 2008 festgstöhd, dass dé GdP Interessenvatretung fia dé Beschäftigtn da Voizugsbereiche vau da Bundeszollvawoitung is.

### Gåwerkschåftsprojekt Bundesfinanzpolizei

Dé Gwerkschåft da Polizei fordert ois anzige da drei die Interessen da Zöllner und Tarifbeschäftigtn vertretenden Gwerkschåftn a Umstrukturierung ålla Voizugsbereiche vaum Zolls zu ana sognaunten *Bundesfinanzpolizei*.

## Spitzensportförderung
Dé Bundeszollvawoitung tritt seit 1952 ois Förderer vaum Leistungssports auf und unterhoit as **Zoll Ski Team**. In da Saison 2022/2023 ghean da Mannschåft insgsaumt 75 Mitglieder an, davau 33 Sportlerinnen, 33 Sportler, siem Trainer sowia a Schitechniker und a Betreuer. Sé vateiln sé auf dé Disziplinen Schi Alpin (16, davau vier paralympische Schirennleifarinnen), Biathlon (22, davau a paralympische Biathletin und a paralympischer Biathlet), Schilaunglauf (18), Schispringa (10) sowia Nordische Kombination (5). Zu dé gefördaten Sportler ghean unta aundam Felix Neireutha und Viktoria Rebensburg sowia Laura Dahlmeier an. Dé Sportler san Beaumte da Zollvawoitung im anfåchn Dienst.

## Auszeichnungen
* 2019 hod dé Nachwuchskampagne vaum Zoll „Dein Talent im Einsatz 2.0“ an Politikaward 2018 in da Kategorie „Gesellschaftliche Kampagne“ gwunna.
* In ana global umfåssenden Befragung, dé dé Wödbaunk im Joar 2016 bei ungfähr 1000 internationale Speditionen und Expressgutdienstleistern durchgfiahd hod, hod dé Deitsche Zollvawoitung sehr gut abgschnittn und hod im *Logistics Performance Index* (LPI) im Anzelergebnis da Leistungsfähigkeit an Wert vau 4,12 vau 5 möglich erreichboan Punkten gschoffd und dåmit an zwatn Plåtz unta 160 Plätzn griagd. Lediglich as guade Ergebnis da Zollvawoitungen vau Singapur woar nu davoa.
* Dé Deitsche Zollvawoitung is im Juni 2010 vau da Software AG midm *Business Process Excellence Award* auszeichnet woan. An Preis hod Hans-Joachim Stähr, Ministerialdirektor im Bundesministerium der Finanzen, stöhvatretend fia dé gsaumte Zollvawoitung entgengnumma. Auszeichnet woan san dé Oarbeiten da Bundeszollvawoitung im Bereich da Gschäftsprozessmodellierung und fia a drauf aufbauende Untastützung mid IT-Technologien unta aundam im Zuge des Projektes Strukturentwicklung Zoll.
* 2011 wurde die Deutsche Zollvawoitung bei da Verleihung des Datenschutz-Negativpreises Big Brother Awards in da Kategorie *Oarbeitswöd* auszeichnet.

## Auslaundseinsätz
Zollbeaumte nemman á an internationalen Einsätz wia EUBAM Moldawien/Ukraine, EUBAM Rafah und EULEX teil. Des erfoigt z.&nbsp;B. um (heifig gemeinsaum mid Beaumte vau da Bundespolizei) Infrastrukturen zua Grenzsicherung und Grenzaufsicht aufzumbaun, dé Åbgåbenerhebung zum sichan, Schmuggel zum untabindn und á zur Ausbildung und Schulung vau lokale Kräft.

## Geschichte

* 1949: Gründung da Bundesrepublik Deitschlaund am 23. Mai 1949. Errichtung da *Zentrålen Zollnåchrichtnstöh* in Frankfurt am Main. Errichtung vaum *Zollkriminalwissenschåftlichn Laboratoriums* bei da ZPLA (Zolltechnischen Prüfungs- und Lehranstoit) Köln. Fian Zollgrenzschutz is dé oide Bezeichnung (Zoll–)Grenzaufsichtsdienst mid Gründung da Bundesrepublik wieda eigfiahd woan.
* 1951: Gründung vau da Europäischen Union mid dé Kernlända Belgien, Westdeitschlaund, Frankreich, Italien, Luxemburg und Holland (18. April 1951). Dé *Zentrålen Zollnåchrichtnstöh* und as *Zollkriminalwissenschåftliche Laboratorium* wean zua *Zollkriminalwissenschåftlichen Åbteilung* bei da ZPLA Köln zaumgfåssd.
* 1952: Gründung vaum Zollkriminalinstitut (ZKI) ois Nåchfoigerin da *Zollkriminalwissenschåftlichn Åbteilung*
* 1958: Ausbau vaum Zollkriminalinstitut nåch Vorbüd vaum Bundeskriminalaumt (BKA)
* 1983: Beendigung vaum Zündwoarenmonopol

* 1989: Rabta- bzw. Giftgas-Skandal
* 1990: Mid da Wiedervereinigung Deutschlands am 3. Oktober 1990 is die DDR da Bundesrepublik Deitschlaund und dåmid da EG beitretn. Auflösung da letzten berittenen Grenzaufsichtsstöh Gartow
* 1992: Gründung vaum deitschn Zollmuseum (21. Mai 1992), im Juli 1992 Gründung vaum Zollkriminalaumt (ZKA) als Nåchfoigerin vaum Zollkriminalinstitut, Untazeichnung vaum Vatrog üba dé Europäische Union in Maastricht
* 1994: Da Koordinierungsverbund Küstenwache is ins Lem gruafn woan.
* 1995: Fünfte EU-Erweiterung (Zwate Nord- und Osterweiterung – Schweden, Finnland, Österreich)
* 1997: Dé Zentrale Unterstützungseinheit Zoll (ZUZ) is gründt woan. 1997 is in da Reuter-Affäre a bundesweite Korruptionsskandal in der Zollvawoitung aufgedeckt: Zollfahnder hatten jahrelang gegen Gefälligkeiten im Wert von mehr als 100.000 Euro bei der Beschåffung vau Åbhörtechnik a bestimmt Aunbieta bevorzugt woan. In da Foing is bundesweit gega mehr ois 400 Personen wega Vorteilnahme und Bestechlichkeit ermittelt woan.
* 1998: Åbschluss da Aufbauphase vau da ZUZ am 1. Jänner 1998. Zwamoi Todesschüsse am 10.&nbsp;Februar 1998: Wenige Stunden nåchdem a Kasache am deitsch-polnischen Grenzübergang Ludwigsdorf (bei Görlitz) zwa deitsche Zöllner dé Dienstwåffn aus am ungsichatn Pistolenhoister entrissn und dé dåmit erschossn hod, erschoss a in da Schweiz wohnender Italiener, dea Wåffn schmuggln woid, an da deitsch-schweizarischn Grenz in Konstanz an deitschn und an schweizarischn Zöllner.
* 1999: Åbschåffung da Duty-free-Shops innahoib da EU zum 1. Juli 1999.
* 2003: Dé Unterstützungsgruppen Zoll san gründt woan.
* 2004: Bekämpfung da Schwoarzoarbeit wird af Bundesebene beim Zoll gebündelt. Insgsaumt soin 7.000 Bschäftigte bis 2005 in dem Oarbeitsbereich tätig wean; Fluppen-Affäre im März 2004, Sechste EU-Erweiterung (Dritte Osterweiterung – Estland, Lettland, Litauen, Polen, Tschechien, Slowakei, Ungarn, Slowenien, Malta und des ned vau da Türkei besetzn Teil Zyperns). Åb März 2004 is beim Hauptzollamt Frankfurt-Flughafen regelmäßig zu öffentlichen Auseinandersetzungen zwischn Zollbeaumte und deren Aumtsleita Hartmut Neßler kumma, dem a zu bürokratische Aumtsführung vorgworfn woan is. Im Vordergrund san dabei regelmäßig unbsetzte Einreisekontrollstöhn und dé Einschränkung da gesetzlich vuagesengnen Zollkontrollen gstaundn. Die Fahndungserfoige vaum Zoll san auf an historischn Tiafpunkt owagaunga. Zudem haum dé Zollbeaumtn üba Mobbing und Schikanen gegenüba engagierten Kollegen klågt. Während da Aumtszeit Neßlers haum rund a Viertel da Beschäftigtn dé Dienststöh valossn.
:Im Rauhmen dieser Affäre hod as Zollkriminalamt öffentlich Partei fian Frankfurter Zollbeaumten Stefan R, ergriffn. Diesa hod an Schmuggel vau Atomwåffnteile indn Iran vahindat und is vau dea fian Frankfurter Flughåfn zuaständign Oberfinanzdirektion Koblenz – Zoll- und Vabrauchssteiaåbteilung – mid Sitz in Neustadt a.d. Weinstråßn weng aungeblicha Kompetenzübaschreitung entlåssn. Während dé  Oberfinanzdirektion Koblenz dé öffentlich massiv kritisierte Entlåssung zu verteidigen vasuacht hod, hod as Zollkriminalamt hingeng dé Verdienste des entlassenen Beaumten weng da Åbwehr ana „Gefoar fia dé Außenbeziehungen da Bundesrepublik Deitschlaund“. Da Foi hod bundesweit fia Aufseng gsorgt und hod späda á im Ausland Beachtung gfundn.
* 2005: Da sognaunnte Kaffeeerlåss is vaum Bundesfinanzministerium herausgehm woan und auf Empörung gstoßn. Mid erm san dé Vorgåm zua Korruptionsbekämpfung so eng vorgehm woan, dass ma á kane Höflichkeitsgebote wia z.&nbsp;B. å Glas Wasså oda a Häferl Kaffee mehr aunemma derf, emso san Gödsammlungen unta dé Bschäftigten söbst vabotn woan (z.&nbsp;B. zur Pensionierung vau am Beaumtn o. Ä.).
* 2006: Rumänien is zum 1. Jänner 2006 am Übereinkommen über a gemeinsaumes Versandverfoaren beitretn und is dåmid an EFTA-Staat gleichgstöht woan. Beim Hauptzollamt Frankfurt am Main-Flughåfn liefan sé zwa rivalisierende Dienstgruppen öffentliche Auseinaundasetzungen. Schichtweise werfen sé ca. 140 Zollbeaumte wechselseitig voa, ankommende Reisende zu lasch zum übawochn und foische Vadächtigungen in dé Öffentlichkeit zum bringa. Da Bundesrechnungshof rügt mangelhåfte Zollkontroin an deitsche Flughäfn. April 2006 – Vaöffentlichung vaum Eckpunktepapier (*Beschluss vaum Lenkungsausschuss vaum [[Projekt Strukturentwicklung Zoll]]* vaum 11. April 2006). Oktober 2006 – Vaöffentlichung vaum Grobkonzept zum PSZ
* 2007: Siebte EU-Erweiterung zum 1. Jänner 2007 (Vierte Ost-Erweiterung) – Bulgarien und Rumänien wean Mitglieder vau da Europäischen Union. November 2007 – Vaöffentlichung vaum Feinkonzept zum PSZ. Dé Untastützungsgruppn Zoll wean 2007 aufglöst.
* 2008: Änderung aum Finanzvawoitungsgesetz und aundara Gsetze wie z.&nbsp;B. da Åbgåbenordnung zum 1. Jänner 2008 durchs , und dåmid Startschuss fia dé umfångreichen Änderungen da Organisation da Zollvawoitung durchs Projekt Strukturentwicklung Zoll.
* 2009: Inkråfttretn vaum Dienstrechtsneiordnungsgsetz ( zum 1. Juli 2009 und dåmit einhergehend dé Schåffung da neichn Aumtsbezeichnungen da deitschn Zollvawoitung *ZSAnw* (Zollsekretäraunwärta), *ZIAnw* (Zollinspektoraunwärta) und *ZAI* (Zollamtsinspektor), dé dé oidn Bezeichnungen *ZAnw* (Zollaunwärta), *FAnw* (Finanzaunwärta) und *ZBI* (Zollbetriebsinspektor) åblösn. Siehe á Hauptartikel.
* 2010: Am Frankfurter Flughåfn san trotz Rügen vaum Bundesrechnungshof noch imma Einreisekontroistöhn unbsetzt. Dé Bundeszollvawoitung reagiert aufgrund vaum anhoitenden Personalmangel mid da Eirichtung vau Telefone an dé unbesetztn Kontrollstöhn. Reisende kinnan iatz telefonisch an Zollbeaumten bestöhn, dea nåch a bissl Woartezeit zua Kontrollstöh kumma is und a Kontrolle bzw. Åbfertigung gmochd hod. Diese Vorgehensweise hod im Juli 2010 fia heftige Kritik gsorgt. Da Zoll erklärte dazua in ana Stellungnahme, ma appelliert mid dem Konzept an dé Ehrlichkeit da Bürger. Kritiker sprechn hingeng vau Sicherheitslückn mid unåbsehboare Foign. Am Ende des Joares is dé Werthebach-Kommission ins Lem gruafn woan.
* 2011: Dé Entlåssung vaum Frankfurter Zöllner Stefan R. ausm Joar 2004 is nåch joarelaungem Rechtsstreit vaum Hessischen Verwaltungsgerichtshof aufgehom woan.
* 2014: Übernahme vau da Kråftfoarzeigsteuer zum 1. Juli 2014
* 2016: Umwandlung vau da Bundesfinanzdirektionen in dé Generalzolldirektion. Volle Wirksamkeit vaum Zollkodex der Union åb 1. Mai.
* 2018: Sukzessive Einführung vau da neichen blauen Dienstkleidung åb September 2018, beginnend mid dé Hauptzollämta Frankfurt a.&nbsp;M. und Düsseldorf. Dé blaue Uniform wird mid polizeiähnlichen Schuitaklåppen trågn (Raungsterne jedoch fünfspitzig stått sechsspitzig, wia bei da Polizei). Die polizeiähnlichen Raungåbzeichen knüpfen an a bis 1972 gepflegte Zolltradition an. Dé vau 1972 bis 2018 trångne mintgrüne Dienstkleidung hod kane Raungåbzeichn ghobd.
* 2022: Dé Ukraine is zum 1. Oktober am Übereinkommen üba a gemeinsaumes Versandverfoaren beitretn und nimmd entsprechend am Gemeinsamen Versandverfoaren teil.

## Siehe auch
* Listn da deitschn Zollämta
* Amtsbezeichnungen der deitschn Zollvawoitung
* Listn zöllnerischer Åbkiazungen
* Zollgrenzbezirk
* Zollvawoitungszielekatalog

## Weblinks

* Offizielle Website www.zoll.de
* Thema Zoll auf der Website des Bundesministeriums der Finanzen

## Einzelnachweise